ส.อ.ท. นัดถกปม "พยุงศักดิ์" พรุ่งนี้
ส.อ.ท. เรียกประชุม นัดถกปม "พยุงศักดิ์" พ้นประธาน รับความขัดแย้งภายในกระทบภาพลักษณ์
23 ธ.ค. 2555

ส.อ.ท. เรียกประชุม นัดถกปม "พยุงศักดิ์" พ้นประธาน รับความขัดแย้งภายในกระทบภาพลักษณ์ 
นายธนิต โสรัตน์ เลขาธิการสภาอุตสาหกรรมแห่งประเทศไทย (ส.อ.ท.) เปิดเผยว่า ในวันพรุ่งนี้(24 ธ.ค. 55) เวลา 15.00 น. จะมีการประชุม ส.อ.ท. ที่โรงแรมดุสิตธานี โดยมีวาระสำคัญ คือ การรับรองมติที่ประชุมส.อ.ท. เมื่อวันที่ 26 พ.ย. ที่ผ่านมา ซึ่งที่ประชุมครั้งนั้น ได้มีการลงมติด้วยคะแนนเสียงข้างมาก ให้ปลด นายพยุงศักดิ์ชาติสุทธิผล และคณะกรรมการบริหารทั้งคณะ พ้นจากตำแหน่งก่อนครบวาระ ซึ่งมติดังกล่าวถูกต้องตามข้อบังคับของส.อ.ท. แต่หาก นายพยุงศักดิ์ ยืนยันที่จะดำรงตำแหน่งประธานต่อไป ก็จะต้องใช้กลไกของกลุ่มอุตสาหกรรมที่จะหาทางออกร่วมกัน เพราะขณะนี้ยอมรับว่า ความขัดแย้งภายใน ส.อ.ท. ที่เกิดขึ้นนั้น กระทบต่อภาพลักษณ์ขององค์กรเป็นอย่างมาก